cyanic-selkie/wikianc huggingface dataset:
Carlo Goldoni
Forfatter
Carlo Goldoni kalles ofte «Italias Molière» og ble hyllet i Italia og Søreuropa. Han var produktiv med oppimot 250 kjente verk (hvorav omkring 150 komedier). Noen av de mest kjente og spilte er En tjener for to herrer, Bråket i Chiozza og Mirandolina. Han anses generelt å være den som utviklet det italienske folkedrama (Commedia dell'arte) med dens faste typer (Harlekin/Arlecchino, Pantalone, Il Dottore, Il Capitano, Pajazzo, Colombine, Pulchinella, Brighella, In amorati, Zanni med flere) og improviserte dialog mot det teater vi er mer vante til idag, med en større rollevariasjon og fremfor alt skrevet dialog.
Iso Lele
Iso Lele (eller Iso Rivolta Lele) var en sportscoupé produsert av den italienske bilprodusenten Iso Rivolta mellom 1969 og 1974. Lele var en 2+2-seter, og fylte dermed rommet mellom modellene Grifo og Fidia.
Iso Lele hadde samme motor, girkasse og drivverk som Fidia, og var på samme måte som Grifo designet av Bertone. Bilen er oppkalt etter Lele Rivolta, kone av Piero Rivolta.
8 × 22 mm Nambu
8 × 22 mm Nambu er en randløs flaskehals-patron fra Japan.
Den ble introdusert i 1904 for bruk i Nambu pistol, og ble også brukt senere i Type 94 pistol, Type II maskinpistol og Type 100 maskinpistol. Patronen er svak i forhold til andre vanlige militære patroner til pistol fra den tiden, som f.eks 9 x 19 mm Luger (Tyskland) og 7,62 x 25 mm Tokarev (Sovjet).
Produksjon av patronen opphørte etter andre verdenskrig da våpnene den ble brukt i ble fjernet fra tjeneste. Det har forekommet produksjon i veldig liten skala i ettertid i USA for bruk i samlervåpen.
Vigga Bro
Vigga Bro (født 20. oktober 1937) er en dansk skuespiller. Hun er kjent for sine komedieroller.
Lutuvalen
Lutuvalen er en norsk musikkfestival som ble arrangert for første gang den 22. – 24. juni 2007. Festivalen serverer norske og internasjonale artister i en unik setting, samt skape en meningsfull feiring av midtsommeren, med fokus på aktiviteter og musikk. Lutuvalen 2009 ble avlyst på grunn av økonomi.
Plassering
Festivalen arrangeres på Oddheim som er et friluftsområde på Lutnes i Søre Trysil. Festivalcampen ligger ved festivalområdet, omringet av natur, elv og enger.
Miljø
Lutuvalen vil ha en god familieprofil med aktiviteter for de minste. Her skal vi ha en avslappet atmosfære gjennom en bredt programtilbud av aktiviteter, bodsalg og variert musikk. Festivalen skal ha en trygg ramme ved et profesjonelt vakthold både på dag- og kveldstid.
So You Think You Can Dance
So You Think You Can Dance, ofte forkortet «SYTYCD», er en amerikansk TV-sendt talentkonkurranse som går på FOX i USA der de søker etter USAs favorittdanser. I Norge blir programmet sendt på TVNorge.
Det var det mest sette programmet i sommeren 2006 av 18-49-åringer. Den første sesongen var programleder den amerikanske værvertinnen Lauren Sánchez, mens siden sesong 2 har vi hatt britiske skuespillerinne Cat Deeley programleder. I august 2006 ble det avslørt på So You Think You Can Dance at programmet er blitt kjøpt opp og brukt i andre land som New Zealand, Tyrkia, Ukraina, Israel, Canada, Tyskland, Hellas, Polen, Malaysia, Nederland, Sør-Afrika og Australia. I Norge har man også hatt en versjon av programmet som het Dansefeber. I 2008 utvidet de Dansefeber til So You Think You Can Dance Scandinavia der hele Skandinavia var med.
So You Think You Can Dance holder auditions i forskjellige byer rundt om i USA, og ser etter de beste danserne i hver by. Alle typer dans er lov å danse på audition. Premien har inkludert en ny Hybrid SUV, 100,000 dollar, en danserolle i Céline Dions Las Vegas-show, 250 000 dollar og tittelen USAs favorittdanser. I åtte sesonger har vinnerne vært Nick Lazzarini, Benji Schwimmer, Sabra Johnson, Joshua Allen, Jeanine Mason, Russell Ferguson, Lauren Froderman og. Programmet har vunnet 4 Emmy-er for koreografi og 1 Emmy for kostymer samt 2 Teen Choice-priser.
Audition
So You Think You Can Dance holder audition i flere byer hvert år for å søke etter USAs favorittdanser. Om dommerne er veldig begeistret, får danserne en gratisbillett til Hollywood (sesong 1) eller Las Vegas (sesong 2-8) der de får nye utfordringer, om dommerne ikke er så begeistret, blir danserne sendt hjem, men om dommerne ikke er helt sikker, blir danserne sendt til en ekstra runde der de må utføre en koreografi, så kan dommerne bestemme derfra om danserne er god nok til å gå videre til Hollywood eller Las Vegas-uken.
I 8 sesonger har det blitt holdt auditions i Chicago, Illinois, New York City, New York, Los Angeles, California, Charleston, Sør-Carolina, Atlanta, Georgia, Dallas, Texas, Salt Lake City, Utah, Washington, D.C., Milwaukee, Wisconsin, Brooklyn, New York, Miami, Florida, Denver, Colorado, Memphis, Tennessee, Seattle, Washington, Boston, Massachusetts, New Orleans, Lousiana, Phoenix, Arizona og Nashville, Tennessee.
Hollywood og Las Vegas-uke
I sesong 1 ble denne uken holdt i Hollywood i Los Angeles. Til denne uken ble det kun plukket ut 50 dansere; 25 mannlige og 25 kvinnelige. De måtte danse salsa, jazz, hiphop, moderne og samba. Til slutt plukket dommerne ut de 6 beste mannlige og 6 beste kvinnelige danserne.
I sesong 2 ble utfordringsuken holdt på Aladdin Hotell i Las Vegas, Nevada. Denne sesongen var det 116 deltagere på Las Vegas-uken. Danserne måtte gjennom hiphop, samba, moderne, jazz og til slutt en solo der danserne fikk velge egen musikk og koreografi. Til slutt plukket dommerne ut de 10 beste mannlige og 10 beste kvinnelige danserne. Det ble plukket ut 20 dansere hver sesong fram til sesong 7.
I sesong 3 ble Las Vegas-uken holdt på Aladdin Hotell, som forrige sesong. Danserne måtte gjennom hiphop, samba, moderne, en selvlaget solo og en spesiell utfordring der danserne ble delt inn i grupper, og fikk tildelt en CD med musikk de skulle fremføre en dans foran dommerne til. Danserne hadde en kveld/natt på å lage dansen, og måtte fremføre den neste morgen. Deretter ble topp 20 plukket ut.
I sesong 4 ble Las Vegas-uken holdt på Planet Hollywood Resort & Casino, og blir holdt der enda. Danserne måtte gjennom en selvvalgt solo, hiphop, musikaldans, foxtrot, gruppekoreografi som forrige sesong, moderne og til slutt enda en selvvalgt solo. Deretter ble topp 20 plukket ut.
I sesong 5 måtte danserne gjennom en selvvalgt solo, hiphop, vals, jazz, en gruppekoreografi, moderne, en musikaldans for guttene, en musikaldans for jentene og til slutt, enda en selvvalgt solo. I sesong 6 måtte danserne gjennom en selvvalgt solo, hiphop, cha-cha, jazz, en gruppekoreografi, moderne, en musikaldans for guttene, en musikaldans for jentene, og til slutt en selvvalgt solo for å gi et siste inntrykk før utvalgene.
I sesong 7 måtte danserne gjennom hiphop, cha-cha, musikaldans, en gruppekoreografi, moderne og en siste solodans til slutt for å gi siste inntrykk før dommerne plukket ut toppdanserne. I sesong 7 hadde produsentene valgt å kun plukke ut 10 finalister, 5 jenter og 5 gutter, og at de skulle få danse med såkalte «all-stars» på direktesendingene. Da dommerne skulle velge mellom Robert Ronald og Billy Bell på slutten av Vegas-uken, klarte de ikke å velge, og tok begge med videre. Da ble programmet forlenget med en uke, da det var 11 dansere totalt på direktesendingene.
Clarence Thomas
Clarence Thomas (født 23. juni 1948 i Pin Point i Georgia i USA) er en amerikansk jurist som i 1991 ble dommer ved amerikansk høyesterett. Han er den eneste afroamerikanske mannen ved domstolen, og regnes som den mest konservative av de ni høyesterettsdommerne.
So You Think You Can Dance
Hollywood og Las Vegas-uke
I sesong 8 måtte danserne gjennom hiphop, musikaldans, jive, en gruppekoreografi, moderne og en solodans. Etter dette, plukket dommerne ut de topp 20 danserne, 10 mannlige og 10 kvinnelige, likt sesong 1-6.
Clarence Thomas
Han ble nominert av president George H.W. Bush da Thurgood Marshall trakk seg i 1991. Under nominasjonsprosessen ble han beskyldt for seksuell trakassering av Anita Hill mens de begge jobbet i utdanningsdepartementet. Thomas nektet for dette, og ble godkjent av USAs senat med 52 stemmer mot 48 - den minste marginen på over hundre år. Høringen i senatet ble ledet av Joe Biden.
So You Think You Can Dance
Personell
So You Think You Can Dance begynte med Lauren Sánchez som programleder og Nigel Lythgoe som fast dommer sammen med Mary Murphy, Dan Karaty, Mia Michaels og Brian Friedman som roterende gjestedommere. Det var til sammen 4 dommere hver direktesending.
Clarence Thomas
Thomas har blitt kjent for sin stillhet under offentlige høringer, hvor dommerne har mulighet til å stille spørsmål til de forskjellige advokatene. 29. februar 2016 stilte han flere spørsmål i en sak om våpenrettigheter Hans juridiske tenkning regnes som å tilhøre skolesetningen originalisme.
So You Think You Can Dance
Personell
Den andre sesongen ble Sánchez erstattet av skuespilleren Cat Deeley, fordi Sánchez skulle ha sitt andre barn. Lythgoe var fortsatt fast dommer, mens gjestedommerne roterte rundt Mary Murphy, Dan Karaty, Shane Sparks, Mia Michaels, Cicely Bradley, Olisa Thompson, Brian Friedman og Jean-Marc Généreux. Det var 3 eller 4 dommere til sammen hver direktesending.
Kai (symbol)
Kai (ϗ) er en ligatur som fremstår som kappa med et lite strøk under seg. Symbolet er en forkortelse for det greske ordet «καί» (og),og er synonymt med det latinske tegnet &, som noen ganger brukes i stedet. I motsetning til &, kan kai opptre både som majuskel og minuskel.
So You Think You Can Dance
Personell
Den tredje sesongen var fortsatt Cat Deeley programleder, men Mary Murphy ble med Lythgoe som fast dommer på direktesendingene, og det var kun én gjestedommer hver uke bortsett fra finalen. Gjestedommerne roterte rundt Dan Karaty, Mia Michaels, Debbie Allen, Adam Shankman, Wade Robson og Shane Sparks.
Kai (symbol)
I Unicode kodes kai som U+03CF (&#X3CF;) og U+03D7 (&#X3d7;); symbolet brukes også i koptisk skrift, og dette symbolet kodes som U+2CE4 (&#X2CE4;).
So You Think You Can Dance
Personell
Den fjerde sesongen var fortsatt Deeley programleder, og er dette fortsatt. Den fjerde sesongen var Lythgoe og Murphy faste dommere. Det var kun én gjestedommer hver direktesending, bortsett fra finalen, som forrige sesong. Gjestedommerne i sesong 4 roterte rundt Dan Karaty, Mia Michaels, Adam Shankman, Nappytabs, Lil' C, Toni Basil, Mandy Moore og Debbie Allen.
Den femte sesongen var fortsatt Lythgoe og Murphy var faste dommere, og det var også kun én gjestedommer hver direktesending, bortsett fra finalen, likt sesong 3 og 4. Gjestedommerne sesong 5 roterte rundt Adam Shankman, Lil' C, Toni Basil, Mia Michaels, Tyce Diorio, Debbie Allen og Ellen DeGeneres.
Den sjette sesongen var fortsatt Lythgoe og Murphy var faste dommere på auditionene, og det var en eller to gjestedommere på hver audition. Alle ukene unntatt finalen var det kun faste dommere, det vil si Lythgoe, Murphy og ny fast dommer, Adam Shankman. I finalen var det 3 gjestedommere, Debbie Allen, Tyce Diorio og Lil' C.
Den sjuende sesongen var fortsatt Lythgoe var fast dommer på auditionene, og det var to eller tre gjestedommere på hver audition. På direktesendingene ble Murphy erstattet av Mia Michaels som fast dommer, fordi Murphy valgte å ta pause. Adam Shankman var også fast dommer denne sesongen, og det var ingen gjestedommere de fem første ukene. Den sjette til niende uken var Kenny Ortega, Toni Redpath, Tyce Diorio og Stacey Tookey roterende gjestedommere.
Sesongoversikt
1 I sesong 6 var det 6 finalister. 5.- og 6.-plass var paret Ashleigh og Ryan Di Lello.
All-Stars
I 2010 bestemte Lythgoe seg for å endre formatet til et «all-star»-format der danserne ikke danset med hverandre, men med såkalte all-stars, som er dansere som har vært med i tidligere sesonger av programmet. Etter en sesong med dette programmet, ble det kjent at dette formatet «løftet danserne til et høyere nivå».
Dette er en full liste over all-stars som har vært med eller er med i So You Think You Can Dance:
Emmy-priser
So You Think You Can Dance har vunnet en rekke Emmy-priser for blant annet beste koreografi. 1 I 2008 delte Wade Robson og Mia Michaels prisen med Rob Marshall og John Deluca.
2 I 2009 delte Tyce Diorio prisen med Rob Ashford.
Teen Choice-priser
So You Think You Can Dance har også vunnet Teen Choice-priser.
Nederland under Sommer-OL 1936
Nederland under Sommer-OL 1936. 128 sportsutøvere fra Nederland deltok i fjorten sporter under sommer-OL 1936 i Berlin. Nederland vant seks gull-, fire sølv- og sju bronsemedaljer og ble nummer ni på medaljestatistikken. Landhockeyspilleren Rein de Waal var Nederlands flaggbærer under åpningsseremonien.
Bronica
Bronica eller Zenza Bronica var et japansk firma som produserte profesjonelle mellomformatkameraer for rullefilm i vanlig 60 mm bredde.
Bronica kameraer dukket først opp i 1958, da selskapets grunnlegger, Zenzaburo Yoshino, introduserte firmaets første kamera: Bronica Z. Tidlige Bronica kameraer brukte Nikkor objektiver laget av Nikon, men gikk på senere modeller over til egenproduserte objektiver under betegnelsen Zenzanon. Firmaet produserte i første rekke speilreflekskameraer i formatet 6x6 cm, men introduserte senere kameraer med formatene 6x4,5 cm (ETR-serien) og 6x7 cm (GS-serien). I 2000 kom Bronicas siste nye kameramodell, målsøkerkameraet RF645.
I 1995 ble Bronica tatt over av Tamron. Produksjonen av SLR-kameraer, dvs. kameraseriene ETR, SQ og GS, ble lagt ned i oktober 2004. I oktober 2005 ble også produksjonen av målsøkerkameraet RF645 innstilt.
Kameraene ble fort populære til portrett- og bryllupsfotografering. Selv i dag er brukte kameraer etterspurt.
Fokalplanlukkermodeller
Fellesnevnere for de tidlige Bronica modellene er at de har fokalplanlukker, en felles objektivfatning med både skru- og bajonettfatning, samt speilmekanismer som muliggjør objektiver som stikker forholdsvis langt inn i kamerahuset.
Objektiver
I starten var kun Nikkor objektiver tilgjengelige for Broncia kameraene. Etter hvert begynte også Komura å levere objektiver. På slutten av sekstitallet lanserte Broncia sin egen Zenzanon serie. Listen over objektiver er ikke komplett.
Nikkor
På tidlige Nikkor objektiver er brennvidden oppgitt i cm, i denne listen er alle brennvidder angitt i mm. Bokstaven "C" i slutten av objektivnavnet betyr at objektivet har flerlags antirefleksbehandling.
Komura
Følgende objektiver deler en egen avtagbar fokuseringsmekanisme:
Zenzanon
MC betyr at objektivet har flerlags antirefleksbehandling.
ETR-serien (6x4.5 cm)
Et modulært kamerasystem for formatet 6x4,5 cm, med utskiftbare søkere, mattskiver, objektiver og filmbakstykker (det siste unntatt ETR-C). Hvert objektiv har en elektronisk styrt sentrallukker.
Objektiver
MC-serien
EII-serien
PE-serien
SQ-serien (6x6 cm)
Et modulært kamerasystem for formatet 6x6 cm, med utskiftbare søkere, mattskiver, objektiver og filmbakstykker. Hvert objektiv har en elektronisk styrt sentrallukker. Med SQ-serien ble den siste modellen med fokalplanlukker, EC-TL, faset ut.
Kamerahus
SQ, SQ-A og SQ-B bruker batteri type 4LR44, 6V
Objektiver
Nærgrense er generelt ca. 10x brennvidde, bortsett fra macro eller hvor det er beskrevet. Begge 200mm har 2,5m og 250mm har 3m. S-serien har, i motsetning til PS-serien, orange ring rundt front av linsen. Den største forskjellen mellom S og PS er motstanden mot slitasje, lukkerarmene til S-serien vil etterhvert løsne (ikke synlig utenfra), for egen-reparasjon, se link: www.buonaluce.com
S-serien fra 1980 har hele blendersteg, halve (mellom) kan brukes manuelt. 8-11 betyr 11 linser i 8 grupper
PS serien som startet i 1986, har halve blendersteg.
GS-1 (6x7 cm)
Introdusert i 1982. Et modulært kamerasystem for formatet 6x7 cm, med utskiftbare søkere, mattskiver, objektiver og filmbakstykker. Hvert objektiv har en elektronisk styrt sentrallukker. Kamerahuset har mulighet for lysmåling for elektronblitz gjennom objektivet. Med AE Prism Finder G & AE Rotary Finder G kan lyset måles og lukkertidsautomatikk er mulig.
Ripsbladlus
Ripsbladlus (Cryptomyzus ribis) er en plantelus som hører til gruppen bladlus. De er insekter med sugende munndeler og hører til i den store gruppen nebbmunner.
Leirsund stasjon
Leirsund stasjon er i dag en holdeplass på Hovedbanen.
Ripsbladlus
Den er ikke uvanlig på solbær og rips, og regnes til skadedyrene siden den reduserer avlingen. De kan også bruke daunesle og skogsvinerot som vertsplanter. De lever på undersiden av bladene hvor de suger ut plantesaft. Resultatet er gule eller rødlige flekker på bladene. Ofte visner bladet og faller av. Om en busk er kraftig angrepet over flere år kan den bli svekket.
Leirsund stasjon
Tidligere stasjon
Gamle Leersund holdeplass åpnet i 1859 og endret navn til Leersund i 1864, Lersund i 1878 og Leirsund i 1902. Holdeplassen ble oppgradert til stasjon i 1865. Denne lå ved posisjon 26,66 km, noe nærmere Rolf Olsens vei enn dagens holdeplass. Gamle bilder viser en bygning som ligner på Schirmer og von Hannos stasjonsbygninger på strekningen. Bygningen later til å ha blitt betydelig utvidet. Ved stasjonsbygningen stod tidligere et godshus, og lenger nord, på vestsiden av sporet, stod en baneformannsbolig med uthus og garasje.
Holdeplass ved Gardermobanen
I 1997 ble jernbanestrekningen forbi Leirsund ombygd på grunn av Gardermobanen. Leirsund stasjon ble derfor avløst av en holdeplass lenger nord, 26,94 km fra Oslo S. Denne åpnet den 6. april 1997. Holdeplassen trafikkeres av linje L13 mellom Drammen/Oslo og Dal.
Ripsbladlus
Eggene legges på greiner og knoppenes anlegg om høsten. Eggene overvintrer og klekkes til våren.
QuestBack
Questback er et norsk IT-selskap som ble grunnlagt på et enkelt premiss om at mennesker er viktige, og at de er i stand til å tilby innsikt som er nødvendig for suksess i enhver bedrift. Selskapet utvikler og selger programvare og tjenester for innsamling, analyse og oppfølging av forretningskritisk tilbakemelding fra kunder, ansatte og andre personer gjennom elektroniske spørreskjemaer. Selskapet har ca. 300 ansatte med kontorer i Norge, Sverige, Storbritannia, USA, Finland og Tyskland, samt forhandlere i en rekke andre land.
Selskapet ble stiftet i 2000 av gründer Ståle Løvbukten og administrerende direktør Ivar Kroghrud.
Frank Møllerop overtok som CEO for Questback gruppen i 2013.
Milepæler
Selskapet eies 75% av Reiten & Co og 25% av de ansatte.
Keren Ann
Keren Ann Zeidel, alias Keren Ann (født 10. mars 1974 i Caesarea i Israel) er en nederlandsk folksanger. Hun synger på fransk og engelsk.
På sitt debutalbum La Biographie de Luka Philipsen har hun samarbeidet med Benjamin Biolay. De skrev begge to for Henri Salvador, Chambre avec vue, i 2001. I 2005 sang hun på Olympia med Ane Brun
Benny Hansen
Benny Hansen (født 22. februar 1944, død 27. august 1998) var en dansk skuespiller. Han er kjent for sine komedieroller. Han kom inn på Det kongelige Teaters elevskole i 1965 og fikk under visning av blant andre Tove Bang. Han fikk deretter fast ansettelse på Det Kongelige Teater og arbeidet der frem til 1980. Han var blant annet med i filmene om Olsenbanden i Danmark og kjent fra rollen som maleren Fede i tv-serien Matador.
Liste over ordførere i Froland
Liste over ordførere i Froland er en liste over ordførere i Froland kommune i Aust-Agder.
Jesper Edvardsen
Jesper Edvardsen (født 29. oktober 1970 i Lillehammer og oppvokst i Naustdal i Sunnfjord) er en norsk journalist og komiker.
Som journalist har han arbeidet i NRK, TV 2, TVNorge, P4, og i norsk radio i Spania. I desember 2008 laget han for God kveld Norge i TV 2 et portrettprogram om sin slektning Liv Ullmann.
Edvardsen har fått Lillehammer kommunes Kulturpris for arbeidet med humor i OL-byen. Siden 1993 har han arrangert sommerrevyene på Lillehammer. Edvardsen driver per 2012 som artist på heltid primært med underholdning og arrangementer for næringslivet.
Phalerinae
Phalerinae er en gruppe (underfamilie) av sommerfugler som tilhører familien tannspinnere (Notodontidae). Som i de fleste andre undergruppene av Notodontidae er det uklart hvilke slekter som bør inkluderes her. Mange arter har hårete larver som lever selskapelig. Denne gruppen er mest artsrik i Afrika og Sørøst-Asia.
Dødball (ballspill)
Historie
Dødball er først nevnt i aviser helt tilbake i 1935, hvor det ble skrevet at det ble «spilt i skolegårder av både gutter og jenter».
Bane
Banen er rektangulær. Et område langs den ene kortsiden er gitt til «innelaget», resten av banen tilhører «utelaget». Utover denne banehalvdelen spres det med jevne mellomrom i en halvsirkel noen ringer (av tau, rockeringer, tegnet opp eller lignende) som underveis i spillet er fristeder for innelaget.
Spillets gang
Lagene deles i to, et «utelag» og et «innelag», og det er vanligvis ca. like mange på hvert lag. En fra utelaget skal stå på døboksen (i dø), resten av utelaget skal stå ute.
Innelaget starter med ballen, og en fra dette laget skal slå ballen (en tennisball) med et balltre. Når personen har slått ballen, skal vedkommende løpe rundt banen, fra høyre til venstre. De som spiller på utelaget, skal prøve å fange ballen og kaste den til personen som står i «dødboksen». Personen i dødboksen spretter ballen i bakken og roper «Dø!». Dersom personen som løper ikke er kommet rundt på den ene runden og heller ikke står i noen av sirklene som ligger utover og er fristed for ham/henne, er vedkommende «død». Han/hun kan frigis dersom en av lagkameratene klarer å løpe hele banen rundt på sitt eget slag.
Dersom det bare er en person igjen «inne» (alle andre på laget er ute på banen), har siste person tre slag (ni forsøk). Dersom vedkommende ikke lykkes og ingen kommer inn i løpet av de tre slagene, bytter inne- og utelaget plass.
Ute- og innelaget bytter også plass dersom en fra utelaget fakker ballen med en hånd (enhåndspol eller lyre), eller to ganger med to hender (tohåndspol).
Poengfordeling
Hvis en person greier å løpe rundt hele banen på første forsøk får laget et poeng. Lagene bytter når et av lagene har tre poeng. Det laget med flest poeng til slutt, vinner.
Dødball eller brentball er en forenklet versjon av baseball, og blir brukt på unge baseballag for å lære dem spillets prinsipper. Hovedforskjellen er at det er mange «frifelt» i dødball, mens det ofte bare er to frifelt i slåball: ett ved slagsonen og ett på andre siden av banen.
Fredrikstaderklæringen
Fredrikstaderklæringen er en avtale inngått mellom kommuner, fylkeskommuner og organisasjoner og lokalsamfunnet for å bidra til en bærekraftig samfunnsutvikling. Avtalen ble utformet på landskonferansen 9.–11. februar 1998 i Fredrikstad om lokalsamfunnets innsats for en bærekraftig samfunnsutvikling.
I Norge var det ca 160 kommuner og 17 fylkeskommunener som sluttet seg til Fredrikstaderklæringen om lokalsamfunnets innsats for en bærekraftig utvikling
Erklæringen er en oppfølging av FNs miljø- og utviklingskonferanse i Rio i 1992 (Riokonferansen) til lokale myndigheter om:
Hannes Kolehmainen
Johan Petteri «Hannes» Kolehmainen (født 9. desember 1889 i Kuopio, død 11. januar 1966 i Helsingfors) var en finsk friidrettsutøver. Han var den første i en generasjon med flere finske toppløpere.
Kolehmainen kom fra en idrettsfamilie, der også brødrene Willy og Tatu var sterke langdistanseløpere.
I 1912 var Kolehmainen med tre gull og en sølv blant de mestvinnende utøverne under de olympiske lekene i Stockholm. Den ypperste prestasjonen leverte han i 5,000-meterløpet, der publikum fikk oppleve Kolehmainens spennende tvekamp med franskmannen Jean Bouin. Etter at de to løperne hadde ligget fremst i feltet under hele løpet, avgjorde Kolehmainen løpet på de siste metrene, og satte ny verdensrekord med tiden 14.36,6. I tillegg vant Kolehmainen 10,000 m og terrengløpet over 12,000 meter. Han var også med på det finske laget som fikk sølv i lagdelen av terrengløpet.
Kolehmainens sportslige karriere ble avbrutt av første verdenskrig, men greide likevel å holde posisjonen som en av verdens fremste langdistanseløpere. Under sommerlekene i Antwerpen i 1920 vant Kolehmainen sin fjerde olympiske gullmedalje, denne gang i maraton.
Han deltok også i maraton under OL 1924 i Paris, men fullførte ikke løpet. På denne tid hadde landsmannen Paavo Nurmi vist seg å være en verdig arvtager etter Kolehmainen.
Da OL ble arrangert i Helsingfors i 1952, inviterte man Kolehmainen og Nurmi til å tenne den olympiske ild i fellesskap.
Nokas Verdihåndtering
Nokas Verdihåndtering AS er et norsk selskap som tilbyr verdihåndteringstjenester og automatiserte kontantløsninger til banker, næringskunder og det offentlige.
Bakgrunn
Nokas Verdihåndtering AS har sin historie i Nokas AS, som fisjonerte til Nokas Verdihåndtering og Avarn Security i 2020.
Nokas AS var et norsk sikkerhetsselskap etablert i 1987 som Vakt Service AS, og med navn fra Norsk Kontantservice AS (NOKAS), som ble kjøpt opp i 2007. Nokas AS byttet navn til Avarn Security fra 15.juni 2020
Selskapet har over 7,500 ansatte (2019) fordelt på over 40 avdelinger i Norge, Sverige, Danmark og Finland. Selskapet er per 2019 Nordens nest største sikkerhetsselskap, med over 190 000 kunder. I dag er Nokas AS Norges største totalleverandør av sikkerhetssystemer. Selskapet har ca. 150 verditransport-ruter og over 120 mobile enheter.
NOKAS har siden starten i 1987 kjøpt over 70 selskap, blant annet Siemens Security i 2005, Hafslund Sikkerhet Verdi i 2006, Infratek Vakt (tidligere Hafslund Sikkerhet Vakt) i 2009 og SOS Security (lite lokalt selskap i Vestfold) i 2010. I 2011 kjøpte NOKAS opp Dansk Værdihåndtering som medfører at NOKAS Cash Handling er markedsleder i Danmark. I tillegg har svenske Citylarm blitt kjøpt opp og vil være med på å danne grunnlag for NOKAS Security i Sverige ved navneendring til NOKAS Teknik AB og seneste kjøpet av G4S' verdihåndteringsenhet som også gjør Nokas markedsleder i Sverige med over 500 nye medarbeidere. I tillegg kommer oppkjøpet av Skandia Bevaktning som gjør Nokas til en av hovedaktørene innen sikkerhet og security i Gøteborg- og Stockholmsområdet.
NOKAS hadde per juli 2012 begynt å levere autoCASH retail til 18 butikker i Nord-Tyskland. Dette skjedde gjennom avtalen mellom NOKAS og Fleggaard og NOKAS og Calle med 9 butikker hver. I juli ble det kjent at NOKAS har kjøpt opp Gothia Kameraovervåking som har aktiviteter i Stockholm, Gøteborg og Malmø samt Jonik AB, teknisk sikkerhetstjenester.
1987–1999
1. april 1987 startet Rune Hogsnes, Pål Wang og Heine Wang Vakt Service AS.
Vakt Service fikk i 1990 en kontrakt med Esso om vakthold på oljeraffineriet ved Slagentangen utenfor Tønsberg, et oppdrag selskapet fortsatt har. Selskapet vokste, og i 1991 ble det etablert det et eget datterselskap i Sandefjord. Tre år senere kjøpte selskapet Sandefjord Vaktselskap og kundeporteføljen til Horten Vaktselskap.
I 1996 flyttet Vakt Service inn i nye lokaler og ny FG-godkjent alarmsentral, samme året kjøpte også selskapet Norsk Industrikvakt i Oslo, og det ble stiftet et datterselskap i Buskerud. Selskapet oppnådde kraftig vekst og i 1998 var Vakt Service landets tredje største selskap. Avdelingen i Oslo, som da het Norsk Industrivakt, fusjonerte med morselskapet samme år.
2000–
Etter tusenårsskiftet kjøpte Vakt Service flere større virksomheter. De overtok franchisekjeden Norges Alarm, kjøpte seg inn i El-Kontroll, ABC Sikkerhet, Alarm & Låskompaniet, Guardmann, ISV Industrivakt og ISV Service. Dette medførte at Vakt Service ble en betydelig aktør i Bergen, Rogaland og Østfold. I 2001 kjøpte Vakt Service porteføljen til Trygghets Tjenesten i Buskerud.
Alarmstasjonen ble bygget ut i 2002. Vakt Service kjøpte Syncron Nord som er betydelig aktør i Nord-Norge i 2003 og Vakt Service Nord ble etablert.
5. april 2004 ble Norsk Kontantservice i Stavanger ranet i norgeshistoriens hittil største ran. Det er kalt NOKAS-ranet.
NOKAS (Vakt Service) overtok 100% av aksjene i Norsk Kontantservice i oktober 2007, samtidig som DnB Nor Bank ASA fikk en eierpost på 4,7% i NOKAS. Samme år ble AS Skan-kontroll en del av NOKAS Gruppen med ansvar for blant annet svinn-/kontrolltjeneste. Hensikten var å skape et nasjonalt selskap innenfor dette området i samarbeid med leveranse av andre tjenester innenfor sikkerhet og verdi.
Den 19. august 2010 endret konsernet navn fra Vakt Service AS til NOKAS AS. Konsernet er delt i to divisjoner, NOKAS Cash Handling og NOKAS Security. Årsaken til dette er ifølge konsernsjef Heine Wang at «''Konsernet satser i et europeisk marked. Vi etablerte virksomhet i Sverige i 2008 og Danmark i år. Det var derfor nødvendig å få et sterkere egennavn.''»
DnB, Fritt Ord og ORKLA er blant eierne.
Høsten 2013 ble det kjent av NOKAS har inngått avtale om å kjøpe den norske delen av G4S. I januar 2014 godkjente Konkurransetilsynet dette oppkjøpet og fra 27. januar har de norske delene av G4S endret navn til NOKAS Secure Solutions og NOKAS Aviation Security.
I 2018 kjøpte Nokas det svensk-finske vaktselskapet Avarn Security. Oppkjøpet ble for en stor del gjort med Nokas-aksjer, noe som rent praktisk betød at Sector Alarm ble storeier i Nokas. I 2019 besluttet Nokas å endre navn til Avarn Security.
Nokas Aviation
Nokas Aviation har ansvaret for sikkerhetskontrollen på 40 flyplasser i Norge
Skan Kontroll
Heleid av Nokas AS. Skan Kontroll er Norges største vekterselskap innenfor sivilt vakthold, svinn og opplæring / kursing av ansatte.
Svømming under Sommer-OL 2008 – 50 meter fri menn
Øvelsen 50 meter fri herrer ved Sommer-OL 2008 fant sted mellom 14. og 16. august i Beijing National Aquatics Center.
Det ble avholdt tretten innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere. Svømmerne med de åtte raskeste tidene igjen gikk til finalen. Kvalifikasjonskravene for øvelsen var 22,35 sekunder (A-krav) og 23,13 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.
Norge var ikke representert i denne øvelsen.
Rekorder
Følgende verdens- og olympiske rekorder ble satt under konkurransene:
Frafjordheiene
Frafjordheiene er et fjellområde som ligger i Gjesdal og Sandnes i Rogaland fylke, og Sirdal i Agder fylke. Området avgrenses av Lysefjorden i nord, Frafjorden i vest, Hunnedalen og Øvstebødalen i sør og Fv500 (Lysebotnveien) i øst.
Geografi
Frafjordheiene er et stort og variert fjellområde. Store deler av området er gras- og lynghei, gjennomskåret av frodige dalfører i vestlig og sørvestlig retning. De dominerende dalførene er Hunnedalen, Fidjadalen, Brådlandsdalen og Røssdalen. Over 900 meter overtar snaufjellet mer og mer. Landskapet stiger fra fjorden i vest til nesten 1200 moh i øst. Høyeste toppen er Sinneskula med 1188 moh. I nord stuper man 1000 meter loddrett ned i Lysefjorden. Området omfatter Frafjordheia, Espedalsheia, Brådlandsheia, Halvfarheia, Røssdalen, Hunnedalsheia og Kjerag.
Ɐ
Ɐ og &#X250; (A opp-ned) er en bokstav som ikke har blitt brukt på noe naturlig språk. Edward Lhuyd brukte denne bokstaven i sin Archaeologia Britannica (1707), i sitt fonetisk alfabet for det korniske språket, der den representerte lyden [ɔ], bokstaven har også blitt brukt av andre for å skrive kornisk, men brukes ikke i dagens rettskrivingsnorm for språket.
Minuskelen brukes i det internasjonale fonetiske alfabetet for å representere en nesten-åpen midtre vokal.
I Unicode kodes &#X250; som U+2C6F (&#X2C6F;) og U+0250 (&#X250;).
En lignende bokstav (∀, U+2200) brukes i predikatlogikken som symbol for allkvantoren.
Pesticid
Et pesticid er betegnelsen på en gift, som er beregnet til å kontrollere organismer som oppfattes som skadelige, for eksempel planter, insekter, sopp, gnagere og andre. Begrepet brukes i stor grad om plantevernmidler, men omfatter også stoffene som brukes mot skadedyr i hjem. Pesticidene kan deles inn i ulike klasser basert på hvilke skadegjørere man ønsker å behandle mot, som insekticider mot insekter og fungicider mot sopp. Kjemikalier brukt for andre formål, som vekstregulerende midler og feromoner, inkluderes også noen ganger innunder betegnelsen pesticider.
Pesticiders giftighet angis ved det såkalte LD50.
Historikk
Bruk av pesticider er beskrevet i Ebers-papyrusen, som daterer seg til 1500 f.Kr. I kinesiske skrifter fra 900 e.Kr nevnes bruk av arsenikk mot insekter i hagen. I Plinius den eldres Naturalis Historia fra 74 e.Kr finnes flere anekdoter om midler som ble brukt mot ulike skadegjørere. Fram til 1940-tallet har man i hovedsak brukt pesticider av uorganisk opphav, som kvikksølv, sulfat, eller arsenikk-forbindelser, eller fra planter som rotenon. Fra 1930- til 50-tallet ble flere av de viktige organiske pesticidklassene utviklet. Det var blant annet på denne tiden man begynte å bruke DDT. Utviklingen av en rekke ulike pesticider har bidratt til den storstilte produktivitetsøkningen i jordbruket over de siste 100 årene.
Siden har en rekke av de tidligere brukte pesticidene kommet ut av bruk. DDT eksemplifiserer godt hvordan det kan være vanskelig å avveie fordeler mot ulemper når man bruker pesticider. DDT ble brukt i stor stil til å bekjempe malaria. I Italia lyktes man med å motvirke all malariaspredning mellom 1944 og 1949. Når andre verdenskrig var over, omtalte Time magazine DDT som en av de viktigste suksessfaktorene for de allierte. Man fant senere ut at DDT hadde den uheldige virkningen at den samlet seg i næringskjeden og skadelige effekter på fuglers reproduksjon.
DDT er forbudt i de fleste land. Dette henger til dels sammen med en folkelig bevegelse mot bruken av plantevernmidler. Den amerikanske forfatteren Rachel Carson skrev i 1962 Den tause våren. Boken sparket i gang en helt ny måte å tenke på pesticider, og sørget for at nettopp pesticider fikk en spesiell rolle i allmennheten.
De mest brukte plantevernmidlene i jordbruket i Norge i dag er glyfosatpreparater, dette er en type herbicid. Det omsettes omtrent 300 tonn glyfosat årlig i Norge. Det er et mål for norske myndigheter å redusere mengden plantevernmidler som brukes, for å redusere risiko for helse- og miljøskader, og for å redusere avhengighet av plantevernmidler.
Lovgivning og sikkerhetsvurdering
I Norge reguleres godkjenning og bruk av plantevernmidler i forskrift om plantevernmidler, og Mattilsynet er forvaltende myndighet. Dersom nye plantevernmidler skal godkjennes for bruk i Norge, må man ha sprøyteforsøk fra sammenlignbare land eller foreta nye sprøyteforsøk i Norge. Produsenten må skaffe til veie dokumentasjon på blant annet miljø- og helsemessige egenskaper. Vurderingen av pesticidene skjer ved en felles prosess mellom de nordiske landene, mens Mattilsynet vedtar om kjemikalet kan brukes i Norge. Mattilsynet har oppdaterte lister på nett over godkjente plantevernmidler. For at et plantevernmiddel skal godkjennes må det «ha tilfredsstillende agronomisk virkning, ikke ha uakseptable skadevirkninger overfor mennesker, husdyr, dyre- og planteliv eller det biologiske mangfoldet og miljøet for øvrig».
Plantevernmidler solgt i Norge skal ha viktig informasjon på etiketten, som skal være skrevet på norsk. Bruksbetingelser og forsiktighetsregler, og informasjon om sammensetning og registreringsnummer skal finnes, og det skal være faresymboler på etiketten. Videre informasjon skal man kunne finne i sikkerhetsdatabladet. Hvis man bruker plantevernmidlene som anbefalt, skal det være liten risiko for miljø- og helseskade.
Klassifisering av giftighet
Denne klassifiseringen gir ingen informasjon om det enkelte pesticidets langsiktige virkning på mennesker. Det finnes tallrike eksempler på f.eks. soppmiddel, som har lav, akutt giftighet, men som viser seg å være kreftframkallende og skape vedvarende endringer av arveanleggene (mutagent stoff).
Effekter av pesticider på helse
Pesticider har toksiske virkningsmekanismer på levende organismer. Midlene er imidlertid ikke 100% selektive, og kan ha effekter også på mennesker. Etiketten og sikkerhetsdatabladet formidler hvilke helseskader pesticidene kan forårsake, og hva slags verneutstyr som skal benyttes. Aktuelt verneutstyr kan være hansker, pustemaske med riktig filtertype, overtrekksdress osv. . Pesticider kan komme inn i kroppen via hud, lunger og fordøyelsessystemet. Det er viktig at den som bruker pesticider har tilstrekkelig kunnskap om bruk av verneutstyr og sikre arbeidsrutiner.
Det finnes en rekke studier som undersøker kroniske effekter av pesticider, og det finnes indikasjoner på endokrine effekter, samt effekter på utvikling, reproduksjon og kreftutvikling.
Miljøskader
Pesticid kan påvirke miljøet. Over 98% av sprøytet insekticider og 95% av herbicider havner andre steder enn tilsiktet, inkludert nontarget arter (arter de ikke er beregnet på), luft, vann, bunnsedimenter og mat. Pesticid forurenser land og vann når det slippes ut fra produksjonssteder og lagertanker, enten ved avrenning fra åker, når det kastes, når det sprøytes og når det sprøytes i vann for å drepe alger. Særlig stor andel av forurensning kommer når man blander ut sprøytemidlene, og når man rengjør sprøyteinnretningen. Det er bekreftet av Bioforsk at 3 av 4 vannprøver fra jordbruksområder i Norge inneholder rester av plantevernmidler.
Neonicotinoider kan skade, og i verste fall ødelegge, bienes navigasjonssystem og antas å bidra til bidøden. To av disse stoffene er tillatt også i Norge – mens det farligste, klotianidin, er forbudt. Pesticider som nedbrytes langsomt kan akkumuleres i næringskjedene. Mikroorganismer er vanligvis involvert i nedbrytningen. Man kan beskrive nedbrytningshastigheten med halvveringstiden (DT50), men halveringstiden er avhengig av en rekke faktorer.
Mengden av pesticid som migrerer fra anvendelsesområdet er påvirket av de ulike kjemikalienes egenskaper: dets evne til å bindes til jord, dets damptrykk, dets vannløselighet, og dets evne til å motstå nedbrytning over tid. Jordegenskaper som tekstur, evne til å ta opp vann og organisk innhold påvirker også mengden av pesticid som fraktes bort ved avrenning. Blant de 12 opprinnelige Persistente Organiske Forurenserne (POPs – persistent organic pollutiors), var 9 pesticider. Flere av de senere anerkjente POPs er også pesticider.
Hurtigsjakk
Hurtigsjakk er sjakkvariant hvor det må spilles raskere enn det som er normalt (gjerne kalt langsjakk eller klassisk sjakk). Betenkningstiden i hurtigsjakk varierer mellom 10 minutter og en time på hele partiet for hver spiller. Som regel gis noe av denne tiden ut gjennom et tidstillegg per gjennomført trekk (gjerne kalt inkrement). Det er mest vanlig med 25 minutter per spiller per parti, slik at en hurtigsjakkturnering over 6 eller 7 runder lar seg gjennomføre i løpet av en dag. Schakklubben av 1911 i Oslo benytter ofte 19 minutter pluss 11 sekunder bonus per trekk. Det finnes også en type sjakk der det spilles enda raskere, nemlig lynsjakk.
For å holde greie på tidsbruken bruker spillerne en sjakklokke. Moderne elektroniske sjakklokker har innstillinger som gjør at hurtigsjakk kan spilles med tilleggstid, f.eks. 15 minutter på partiet med 12 sekunders tillegg for hvert trekk spillerne utfører.
Betenkningstiden i hurtigsjakk gjør at spillerne har begrenset tid til å vurdere hvert enkelt trekk. Den er likevel så lang at kvaliteten på partiene ofte er svært høy, og det er vanligvis de spillerne som er best med vanlig betenkningstid som også gjør det best i hurtigsjakk. Tidligere verdensmester i sjakk, Viswanathan Anand fra India, ble lenge regnet som verdens fremste hurtigsjakkspiller. Nå er det primært Magnus Carlsen som også dominerer i denne sjakkvarianten.
Hvis en spiller har brukt opp tiden, taper han partiet, med visse unntak:
I hurtigsjakkturneringer er regelen for ulovlige trekk at de skal rettes bare hvis spilleren krever dette, i motsetning til i vanlig partier med lang betenkningstid, der turneringslederen skal gripe inn hvis ulovlige trekk oppdages. Følgene av et ulovlig trekk er at motstanderen blir tilkjent 2 minutters tillegg i betenkningstiden. Hvis en spiller utfører tre ulovlige trekk i ett og samme parti, kan motstanderen kreve seier.
Norges Sjakkforbund godtar sjakkturneringer med betenkningstid ned til 25 minutter per spiller og parti for beregning av Elo-rating.
Qi (Shaanxi)
Qi (kinesisk: 岐國) var et kortlivet kongedømme under de fem dynastiers og ti kongedømmers tid i Kina (901–924). Kongedømmets hovedstad var Fengxiang (鳳翔) i det som i dag er provinsen Shaanxi, men riket strakte seg også inn i det som nå er provinsene Gansu og Sichuan.
Rikets eneste hersker var Li Maozhen, som senere underkastet seg det yngre Tang-dynasti.
«Great Michael»
«Michael», populært kjent som «Great Michael», var en karakk eller et stort skip fra Den kongelige skotsk flåte. Det var det største skipet bygget av kong Jakob IV av Skottland som en del av hans politikk med å bygge en sterk skotsk marine.
En skotsk flåte
Kong Jakob IV kan med rette bli betraktet som grunnlegger av den skotske marine. Han forsto viktigheten av en flåte med krigsskip tilgjengelig for å beskytte sitt rike. I låpet av hans tid som konge fikk han bygget, kjøpt, leiet eller erobret ikke mindre enn 38 skip. I hans fars tid, Jakob III av Skottland, hadde Skottland opplevd trusselen fra en sterk engelsk flåte. I 1481 hadde engelske skip angrepet havnene i Firth of Forth, og på nytt året etter, noe som framhevet hvor sårbar Skottlands hovedstad Edinburgh var for angrep fra land og fra sjøen.
Kort tid etter 1500 gikk det skotske parlamentet å bygge en skotsk flåte til tross for de store kostnadene for statskassen. Jakob IV fikk bygget to nye skipsverft ved Forth. Et ved Newhaven i Edinburgh og et 19 km lengre opp, Pool of Airth, nær Stirling. Disse kunne bygge de største skip. Han ansatte franske skipsbyggere og imporerte store kjøler som ikke kunne bli produsert i Skottland. Det første av disse kjølene ble benyttet for «Margaret», oppkalt etter dronningen, og ble sjøsatt i et nytt skipsverft i Leith nær Edinburgh i juni 1506. Det hadde tatt to år å bygge til kostnad av £8000, mer enn en kvart av kongens årlige inntekter. Skipets bevæpning besto av en stor kanon og fire mindre som ble kalt for falcons, falker. Hans prestasjon var likevel «Great Michael», hans flaggskip. Det tok fire år å bygge og ble sjøsatt fra Newhaven i oktober 1511.
Byggingen av «Michael»
«Michael» ble beordret rundt 1505 og påbegynt i 1507 under ledelse av kaptein Andrew Wood av Largo (død 1515) og skipsføreren Jacques Terrell, sjøsatt 12. oktober 1511 og ferdigstilt 18. februar 1512. Skipet var for stort til å kunne bygges på noen eksisterende skotsk skipsverft, og ble bygget ved den nye kaien i Newhaven. Da «Michael» ble sjøsatt, var hun det største skipet som til da var flytende, med dobbelt så stor deplasement (fartøyets vekt) av skipets engelske samtidige «Mary Rose», som ble sjøsatt i 1509 og fullført i 1510.
Den skotske samtidspoeten William Dunbar skrev om byggingen av «Michael»:
Oversatt fra mellomskotsk:
Kronikeren Robert Lindsay av Pitscottie skrev om bygningen til «Michael» at «alle skogene i Fife, unntatt tømmer fra Falkland, foruten alt tømmeret som ble hentet ut av Norge» gikk inn i konstruksjonen av det store skipet. Regnskapsbøkene legger til at tømmer ble kjøpt fra andre deler av Skottland, samt fra Frankrike og Østersjøen. I henhold til Lindsay var skipet så stort og benyttet så mye tømmer at det «fortærte all veden i Fife, som var eiketrær.»
Lindsay oppgir dimensjonene som 240 fot (73 m) lang og 35 fot (11 m) i dekksbredde. «Michael» skulle ha blitt bygget med eikevegger 10 fot (3,0 m) tykke. Hun fortrengte rundt 1000 tonn, hadde fire master, bar 12 bronsekanoner (kjøpt fra Flandern) på begge bredsider, 1 basilisk (kanon med langt skyteløp) forover og 2 tilsvarende i akter, og 30 mindre kanoner (senere økt til 36 hovedkanoner), og hadde et mannskap på 300 sjømenn, 120 skyttere, og opptil 1000 soldater. «Michael» var «det største og det mektigste krigsskipet til sjøs i sin tid.»
Våpenkappløp
Henrik VIII av England var ikke villig til å bli overgått, og beordret byggingen av den 1000 tonn tunge «Henry Grace à Dieu» som var enda større, lansert i omtrent 1512, senere kjent som «Great Harry». Disse skipene var de første av de store skipene, forløperne til de senere linjeskip.
«Michael» ble oppkalt etter erkeengelen Mikael og bygget blant annet for å støtte kongens urealiserte prosjekt for et skotsk korstog mot det osmanske rike for å gjenvinne Palestina for kristenheten.
Kong Jakob IV og Margaret Tudor hadde kveldsmat ombord på «Michael» den 3. august 1512. I november 1512 var «Michael» og «Margaret» ved Blackness Castle på sørkysten av Firth of Forth. Jakob IV kom ombord på «Michael» på Skottlands nasjonaldag, St. Andrew’s Day (Andresmesse den 30. november), for å holde en audiens med den franske ambassadøren, Charles de Tocque, sieur de la Mothe. Auld-alliansen mellom Skottland og Frankrike ble da bekreftet.
Forpliktelsene til Auld-alliansen med Frankrike krevde at Skottland skulle gå i krig med England, for å avlede England fra krigen med Ludvig XII av Frankrike (se De italienske kriger). I august 1513 ble en skotsk invasjonsstyrke samlet for å angripe engelske besittelser i Frankrike. De skotske hovedskipene «Michael», «Margaret» og «James» var kommandert av James Hamilton, 1. jarl av Arran. I stedet for å angripe engelskmennene, angrep jarlen av Arran den byen Carrickfergus nord i Irland og vendte deretter tilbake til Skottland med tyvegodset før han fortsatte til Frankrike.
Slutten på «Michael»
Et krigsskip av denne størrelsen var kostbart å vedlikeholde, ikke bare for skipet, men også for mannskap og lønninger, særskilt for et lite land som Skottland. Etter at Jakob IV og store deler av adelen i Skottland ble drept i slaget ved Flodden Field i september 1513, ble «Michael» solgt til Ludvig XII av Frankrike den 2. april 1514 for en rimelig pris på 40 000 livres og ble kjent som «La Grande Nef d' Ecosse» (engelsk: The Big Nave of Scotland; nave er fra middelalderens latinske navis, som betyr «skip»). I mars 1514 ble «Michael» rapportert å ligge til kai ved Honfleur fordi hun var for stor for havnen i Dieppe.